I en ren magtdemonstration kørte Aalborg Pirates modstanderne midt over. Frederikshavn White Hawks løb til gengæld ind i et sjældent nederlag.

Med de overlegne slutcifre 10-2 var der aldrig tvivl om sejren, da topholdet Aalborg Pirates tirsdag aften vandt over Copenhagen Hockey. Dermed understreger Pirates sin position som tophold i AL Bank Ligaen. Det andet nordjyske tophold, Frederikshavn White Hawks, løb noget overraskende ind i et nederlag i Odense. White Hawks tabte 3-2 i overtid.